Republiek van Zoid Afrika Volume 2 – Roekeloos
Gepubliseer deurRoekeloos	 12/09/2015 10/09/2015 1 Kommentaar op Republiek van Zoid Afrika Volume 2
Sedert die tweede reeks van Republiek van Zoid Afrika op die lug is, is Karen Zoid weekliks bo-aan die SA iTunes trefferlys. Tot op hede het sy nie minder nie as 10 nommer 1 posisies behaal – en dit met verskillende liedjies wat sy saam met haar gaskunstenaars aan die einde van die program uitvoer. Hierdie is `n ongeewenaarde prestasie.
Goeie nuus is dat die Republiek van Zoid Afrika Vol 2 CD en DVD op 10 September uitgereik is. Voorafbestellings vir die vollengte album kan nou op iTunes geplaas word. Die offisiële uitreikdatum op iTunes is 17 September. Die Cd en Dvd sal vanaf 20 September landwyd in winkels beskikbaar wees.
16 Julia Robertson & Dee MacDonald DIE BEACH BONUSSNIT EKSKLUSIEF OP DVD & ITUNES.
Republiek van Zoid Afrika (reeks 2) word tans elke Donderdag 20h30 op kykNET uitgesaai. Karen se innemende vrae en goeie sin vir humor het gesorg dat die reeks ‘n onmiddellike treffer was vanaf die uitsending van die eerste reeks in 2014. Die feit dat sy ook die meeste van haar gaste baie goed ken, gee ‘n intieme en spontane gevoel aan die gesprekke. Die episodes eindig met ‘n optrede deur Karen saam met haar musikale gaste en vandaar kan kykers hierdie liedjies onmiddellik vanaf iTunes aflaai. Die laaste episode van die huidige reeks word op 24 September uitgesaai. Kyknet het reeds ‘n derde reeks aangekondig, wat vroeg in Januarie op die lug sal wees.
Gepubliseer deurRoekeloos 12/09/2015 10/09/2015 Gepubliseer inMusiekSleutelwoorde: Amanda Strydom, Anneli van Rooyen, Bobby van Jaarsveld, Dozi, Francois van Coke, Jack Parow, Kahn, Karen Zoid, Laudo Liebenberg, PJ Powers, Rina Hugo, Steve Hofmeyr, Vusi Mahlasela, Zanne Stapelberg
Terug pieng: Republiek van Zoid Afrika Volume 3 CD en DVD « Roekeloos